Diari Oficial de la Generalitat Valenciana


Sumari del DOGV 4214, del 21-03-2002 (2002/2752)

ORDRE de 4 de març de 2002, de la Conselleria d'Economia, Hisenda i Ocupació, per la qual es publica la línia pressupostària i es determinen els crèdits màxims que han de finançar el Programa de Formació Professional Ocupacional per a l'exercici 2002.
-----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4214

Data del DOGV
:   21-03-2002

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2002/2752


Data del document
:   04-03-2002

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * ajuda a l'ocupació
    * lluita contra l'atur
    * suport econòmic
    * formació professional
    * ajuda pública

ORDRE de 4 de març de 2002, de la Conselleria d'Economia, Hisenda i Ocupació, per la qual es publica la línia pressupostària i es determinen els crèdits màxims que han de finançar el Programa de Formació Professional Ocupacional per a l'exercici 2002. [2002/X2752]
  
Amb data 3 de gener de 2002 va ser publicada en el Diari Oficial de la Generalitat Valenciana l'Ordre de 21 de desembre de 2001, de la Conselleria d'Economia, Hisenda i Ocupació, per la qual es determinava el Programa de Formació Professional Ocupacional i es regulava el procediment per a la concessió d'ajudes durant l'exercici de 2002.
  
Després de la publicació de la Llei de Pressupostos de la Generalitat Valenciana per a l'exercici 2002, de 27 de desembre de 2001 (DOGV de 31 de desembre de 2001), i d'acord amb el que estableix l'article 47 de la Llei d'Hisenda Pública de la Generalitat Valenciana, es publiquen els crèdits que han de finançar el Programa de Formació Professional Ocupacional, la quantia màxima de les ajudes que puguen concedir-se per a cada via de programació, així com la línia pressupostària a càrrec de la qual es realitzaran.
  
En virtut d'això, i de conformitat amb el que disposa la disposició addicional de l'Ordre de 21 de desembre de 2001, de la Conselleria d'Economia, Hisenda i Ocupació,
  
ORDENE
  
Article 1
  
L'assignació pressupostària per al Programa de Formació Professional Ocupacional definit en l'Ordre de 21 de desembre de 2001, de la Conselleria d'Economia, Hisenda i Ocupació, en funció de les vies de programació que preveu l'article 13 de la citada norma serà:
  
1. Mitjançant centres col·laboradors homologats (Via 1), s'assigna una quantia màxima de 89.981.563 euros.
  
2. Mitjançant entitats amb què s'establisquen convenis de col·laboració (Via 2), s'assigna una quantia màxima de 2.212.000 euros.
  
3. Mitjançant empreses o organitzacions empresarials que assumisquen un compromís de contractació, si més no, d'un 50% de l'alumnat que finalitze l'acció formativa (Via 3), s'assigna una quantia màxima de 4.300.000 euros.
  
4. Mitjançant entitats que aporten recursos per a desenvolupar la programació a centres de titularitat de la Generalitat Valenciana per blocs temàtics (Via 4), s'assigna una quantia màxima de 3.607.552 euros.
  
Les citades quanties seran finançades per la Conselleria d'Economia, Hisenda i Ocupació.
  
Article 2
  
Es destinarà una quantia màxima de 2.500.000 euros per a atendre les sol·licituds d'ajudes a l'alumnat.
  
Article 3
  
La totalitat de les ajudes previstes en els articles precedents es finançaran a càrrec de la línia T0218000 del programa 322.20 de la Llei de Pressupostos de la Generalitat Valenciana de 2002.
  
Article 4
  
El règim de pagaments i justificacions de les ajudes es realitzaran en els termes establits en l'Ordre de 21 de desembre de 2001 (DOGV de 3 de gener de 2002) i en les corresponents resolucions d'aprovació de concessió d'ajudes.
  
València, 4 de març de 2002
  
El conseller d'Economia, Hisenda i Ocupació,